Document ID: 31988R0348

Title and Content:
***** ΚΑΝΟΝΙΣΜΟΣ (ΕΟΚ) αριθ. 348/88 ΤΗΣ ΕΠΙΤΡΟΠΗΣ της 5ης Φεβρουαρίου 1988 για τη διόρθωση του κανονισμού (ΕΟΚ) αριθ. 4008/87 σχετικά με τις λεπτομέρειες εφαρμογής του καθεστώτος εισαγωγής που εφαρμόζεται στα προϊόντα υπό τον κωδικό 0714 10 90 της συνδυασμένης ονοματολογίας που προέρχεται από τα τρέχοντα συμβαλλόμενα μέρη της GATT, εκτός της Ταϊλάνδης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 σχετικά με το καθεστώς που εφαρμόζεται στα προϊόντα της διάκρισης 07.06 Α του κοινού δασμολογίου, προέλευσης τρίτων χωρών και που τροποποιεί τον κανονισμό (ΕΟΚ) αριθ. 950/68 περί του κοινού δασμολογίου (1), και ιδίως το άρθρο 2, Εκτιμώντας: ότι ο κανονισμός (ΕΟΚ) αριθ. 4008/87 της Επιτροπής (2) καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 430/87· ότι έγινε τεχνικό λάθος κατά τη μεταφορά στην ορολογία της νέας δασμολογικής ονοματολογίας της διακρίσεως 07.06 Α του κοινού δασμολογίου· ότι θα πρέπει, συνεπώς, να διορθωθεί η δασμολογική αναφορά των προϊόντων που καλύπτονται από το καθεστώς της εν λόγω ειδικής εισφοράς, με ισχύ από την 1η Ιανουαρίου 1988, ημερομηνία ενάρξεως ισχύος της νέας δασμολογικής ονοματολογίας· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 4008/87 διορθώνεται ως εξής: 1. Στον τίτλο, οι όροι «προϊόντα υπό τον κωδικό 0714 10 90 της συνδυασμένης ονοματολογίας» αντικαθίστανται από τους όρους « προϊόντα των διακρίσεων 0714 10 90 και 0714 90 10 της συνδυασμένης ονοματολογίας». 2. Το άρθρο 1 αντικαθίσταται από το ακόλουθο κείμενο: «Άρθρο 1 Τα προϊόντα που περιλαμβάνονται στις διακρίσεις 0714 10 90 και 0714 90 10 της συνδυασμένης ονοματολογίας που προέρχονται από τα συμβαλλόμενα μέρη της ΓΣΔΕ, πλην της Ταϊλάνδης, επωφελούνται του καθεστώτος που προβλέπεται στο άρθρο 1 του κανονισμού (ΕΟΚ) αριθ. 430/87 στα πλαίσια των διατάξεων του παρόντος κανονισμού.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Φεβρουαρίου 1988.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 1847
3185
2858
2416
3156
2450
6205

EuroVoc IDs (Expanded): 1847
3185
2858
2416
3156
2450
6205

Dataset Source: meu

Split: train